
ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ, ԼՐԱՑՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԱՇԽԱՏԱՆՔԻ ԵՎ ԲԱՐԵԿԵՑՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	1. ՀՀ ֆինանսների նախարարություն
	02.09.2026 թվական

	
	01/34-2/22755-2026

	Ձեր 18.08.2026թ. NԱԹ//32115-2026 գրությամբ ներկայացված՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություն և լրացում կատարելու և Աշխատանքի և սոցիալական հարցերի նախարարությանը գումար հատկացնելու մասին» ՀՀ կառավարության որոշման նախագծի լրամշակված տարբերակի (այսուհետ՝ Նախագիծ) և օրենսդրությամբ նախատեսված փաստաթղթերի վերաբերյալ հայտնում ենք հետևյալը.
Նախագծով առաջարկվում է «Երևանի թիվ 1 տուն-ինտերնատ» ՊՈԱԿ-ի (ներկայիս՝ «Հաղթանակ» շուրջօրյա խնամքի կենտրոն ՊՈԱԿ) տարածքում անկողնային խնամք ստացող անձանց համար նոր մասնաշենքի կառուցման նպատակով Քուվեյթի պետության ֆինանսավորմամբ ստացված դրամաշնորհային ծրագրի գծով արտաբյուջետային հաշվում առկա չօգտագործված մնացորդի հաշվից, վերաբաշխման միջոցով, հատկացնել 7.0 մլն դրամ՝ ՀՀ 2026թ. պետական բյուջեի 1032 ծրագրի ներքո նոր՝ «32008. «Հաղթանակ խնամքի կենտրոն» ՊՈԱԿ-ի անկողնային մասնաշենքի  վերանորոգման համար նախագծանախահաշվային փաստաթղթերի մշակման ծառայություններ» միջոցառմանը: 
Նախագծով առաջարկվող վերաբաշխման վերաբերյալ առկա են հետևյալ դիտարկումները.
- Նախագծի 1-ին կետում հղում է կատարված ՀՀ կառավարության 25.12.2025թ. N 1910-Ն որոշման N 10 հավելվածին, սակայն նախագծին կից գնումների պլանի հավելված ներկայացված չէ:
- Նախագծի հավելվածների համաձայն՝ նախագծով նախատեսվում է «Այլ կապիտալ դրամաշնորհներ» բյուջետային ծախսերի տնտեսագիտական դասակարգման հոդվածով միջոցներ հատկացնել «Հաղթանակ շուրջoրյա խնամքի կենտրոն» ՊՈԱԿ-ին՝ ՊՈԱԿ-ի անկողնային մասնաշենքի վերանորոգման աշխատանքների նախագծանախահաշվային փաստաթղթերի մշակման ծառայությունների ձեռք բերման նպատակով, այնինչ՝ Նախագծի  ընդունումը հիմնավորող փաստաթղթի, ինչպես նաև գնումների պաշտոնական տեղեկագրում հրապարակված տեղեկատվության համաձայն՝ հիշյալ ծառայությունների ձեռք բերման նպատակով ՀՀ ԱՍՀՆ կողմից «Գնումների մասին» օրենքի 15-րդ հոդվածի 6-րդ մասի 2-րդ կետի հիմքով կազմակերպվել է «ԱՍՀՆ-ԳՀԽԾՁԲ-26/30» ծածկագրով ընթացակարգը և 22.05.2026թ. կնքվել է պայմանագիրը՝ 7.0 մլն դրամ արժեքով։ 
Վերոգրյալով պայմանավորված՝ գտնում ենք, որ հատկացումներն անհրաժեշտ է նախատեսել «գնումներ» հոդվածով և արտացոլել գնումների պլանում:
Հաշվի առնելով Քուվեյթի Պետության կառավարության համաձայնությունը՝ առաջարկում ենք վերջիններիս կողմից տրամադրված դրամաշնորհային միջոցների առկա մնացորդային գումարից 7.0 մլն դրամը փոխանցել ՀՀ պետական բյուջեի դեֆիցիտային մասի 57-րդ խմբի 02-րդ ենթախմբում՝ 900005570214 հաշվեհամարին, որից ելնելով էլ Նախագծի N 2 հավելվածում «2.6 Այլ» բառերը փոխարինել «2.3. Ելքերի ֆինանսավորմանն ուղղվող պետական բյուջեի տարեսկզբի ազատ մնացորդի միջոցներ» բառերով, իսկ «ժամանակավորապես ազատ միջոցներ» տողն ամբողջությամբ հանել:
Միաժամանակ առաջարկում ենք «32008. «Հաղթանակ խնամքի կենտրոն» ՊՈԱԿ-ի անկողնային մասնաշենքի վերանորոգման համար նախագծանախահաշվային փաստաթղթերի մշակման ծառայություններ» միջոցառման համար սահմանել այնպիսի անվանում, որը կլինի ընդհանրական և հնարավորություն կտա հետագա վերանորոգման և այլ շինաշխատանքներն իրականացնելու համար նույն օբյեկտի՝ «Հաղթանակ խնամքի կենտրոն» ՊՈԱԿ-ի նշված մասնաշենքի հետ կապված բոլոր բարեկարգումներն իրականացնել միևնույն միջոցառման ներքո (օրինակ՝ «32008. «Հաղթանակ խնամքի կենտրոն» ՊՈԱԿ-ի անկողնային մասնաշենքի  վերանորոգման և այլ շինարարական աշխատանքների իրականացում»)՝ դրամաշնորհի մնացորդային միջոցների հաշվին օբյեկտի վերականգնողական աշխատանքների նկարագրություններն արտացոլելով արդյունքային ցուցանիշների հավելվածներում:
Ելնելով վերոգրյալից՝ հայտնում ենք, որ Նախագծի վերաբերյալ վերջնական դիրքորոշում կարող ենք հայտնել վերը նշված դիտարկումների հիման վրա լրամշակված տարբերակը ստանալուց և այն ուսումնասիրելուց հետո:

Ընդունվել է, խմբագրվել է:

Ընդունվել է ի գիտություն:





Ընդունվել է, խմբագրվել է:




Ընդունվել է, խմբագրվել է:






	2. ՀՀ ֆինանսների նախարարություն  
	                    18.09.2026 թվական

	
	                    01/34-2/24286-2026

	Ձեր 07.09.2026թ. N ԱԹ//34250-2026 գրությամբ ներկայացված՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում, փոփոխություն, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություն և լրացում կատարելու և Աշխատանքի և բարեկեցության նախարարությանը գումար հատկացնելու մասին» ՀՀ կառավարության որոշման նախագծի լրամշակված տարբերակի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է «Հաղթանակ» շուրջօրյա խնամքի կենտրոն ՊՈԱԿ-ի տարածքում անկողնային խնամք ստացող անձանց համար նոր մասնաշենքի կառուցման նպատակով Քուվեյթի պետության ֆինանսավորմամբ ստացված դրամաշնորհային ծրագրի գծով արտաբյուջետային հաշվում առկա չօգտագործված մնացորդի հաշվից, վերաբաշխման միջոցով, հատկացնել 7.0 մլն դրամ՝ ՀՀ 2026թ. պետական բյուջեի 1032 ծրագրի ներքո նոր՝ «32008. ««Հաղթանակ խնամքի կենտրոն» ՊՈԱԿ-ի անկողնային մասնաշենքի  վերանորոգման և այլ շինարարական աշխատանքների իրականացում» միջոցառմանը:
Նախագծի վերաբերյալ մեր իրավասությունների շրջանակներում բովանդակային առումով այլ առաջարկություններ չունենք, քանի որ Նախագծի նախնական տարբերակի վերաբերյալ ՀՀ ֆինանսների նախարարության 01.09.2026թ. N01/34-2/22755-2026 գրությամբ ներկայացված տեխնիկական բնույթի խնդիրներն արդեն իսկ սույն Նախագծում խմբագրվել և կարգավորվել են:
Հավելենք սակայն, որ Նախագծի Հավելված 9-ում 71241200-501 ԳՄԱ կոդի անվանումն անհրաժեշտ է նշել ՀՀ կառավարության 13.04.2017թ. N 390-Ն որոշման 4-րդ հավելվածի 3-րդ կետով սահմանված և գնումների պաշտոնական տեղեկագրում հրապարակված գնումների միասնական անվանացանկում հիշյալ ԳՄԱ կոդի անվանմանը համապատասխան՝ «նախագծերի պատրաստում, ծախսերի գնահատում»: 
Ինչ վերաբերում է դրամաշնորհային միջոցների առկա մնացորդային գումարից 7.0 մլն դրամը ՀՀ պետական բյուջեի դեֆիցիտային մասի 57-րդ խմբի 02-րդ ենթախումբ՝ 900005570214 հաշվեհամարին փոխանցելու նպատակով իրականացվելիք գործողությունների գծով պարզաբանումների տրամադրմանը՝ տեղեկացնում ենք, որ արտաբյուջետային հաշվի մնացորդային գումարից  թիվ 900005570214 հաշվեհամարին փոխանցումը կատարվելու է գանձապետական հաշիվների էլեկտրոնային կառավարման «Client-Treasury» ծրագրային համակարգի «Գործարքներ» բաժնի «արտաբյուջեի վերաբաշխում» գործարքի միջոցով: Տեխնիկական այլ հարցեր առաջանալու դեպքում առաջարկում ենք համապատասխան աշխատակիցները դիմեն ՀՀ ֆինանսների նախարարության գործառնական վարչություն: 

	
































 Ընդունվել է, խմբագրվել է:








 Ընդունվել է ի գիտություն:



